b'\n_START_ARTICLE_\nManga\xc4\xbcsala\n_START_PARAGRAPH_\nManga\xc4\xbcsala on asum L\xc3\xa4tis, Riia linna P\xc3\xb5hjarajooni  osa pindalaga 8,036 km\xc2\xb2.  Asub Liivi lahe kaldal Daugava paremal kaldal j\xc3\xb5e uue ja endise s\xc3\xa4ngi vahel. 1490 elanikku (2010). _NEWLINE_Manga\xc4\xbcsala asus vanasti Daugava vasakul kaldal, kuid aastal 1567 murdis Daugava endale l\xc3\xa4bi rannaluidete uue tee merre. Kuni aastani 1681 kasutati Riiga s\xc3\xb5itmiseks j\xc3\xb5e vana s\xc3\xa4ngi, kuid tasahilju see ummistus ja aastast 1861 ei asu Manga\xc4\xbcsala enam saarel._NEWLINE_Manga\xc4\xbcsala (saksa keeles Magnusholm) oli vana kalurik\xc3\xbcla, mis \xc3\xbchendati Riiaga aastal 1960. Lisaks vanadele kalurik\xc3\xbcla hoonetele on  Manga\xc4\xbcsala asumisse tekkinud ka aianduskooperatiive. Suurem osa endisest saarest ja praegusest poolsaarest on aga metsaga kaetud. Aastal 1999 liideti asumi asustamata osad Piejura maastikukaitsealaga._NEWLINE_Aastal 1765 ehitati asumi territooriumile Daugava kaldale fort. Esimeses maailmas\xc3\xb5jas tehti see kasutamisk\xc3\xb5lbmatuks. Teine t\xc3\xa4htsam ehitis asumi aladel on Daugava suudmesse ehitatud muul. Ehitist peeti nii t\xc3\xa4htsaks, et esimese kivi pani paika Aleksander II isiklikult.'